O rovnomennom obvode pozri *Annecy (obvod).*
Súradnice: 45°53′57″S 6°07′46″V﻿ / ﻿45,899167°S 6,129444°V﻿ / 45.899167; 6.129444

**Annecy** je francúzske mesto v departemente Haute-Savoie, región Auvergne-Rhône-Alpes pri jazere Annecy. V roku 2005 malo asi 52 000 obyvateľov.

Poloha
------

Obec má rozlohu 13,65 km². Najvyšší bod je položený 926 m n. m. a najnižší bod 418 m n. m.

História
--------

Annecy sa nachádza medzi švajčiarskou Ženevou a francúzskymi Chambéry. Jeho dejiny boli silno ovplyvnené susedstvom s týmito dvomi mestami, hlavne v období od 10. do 19. storočia. Mesto bolo pôvodne súčasťou a zároveň hlavným mestom ženevského grófstva. Po jeho rozpade v roku 1401 sa včlenilo do savojského vojvodstva. V roku 1444 bolo savojskými princami určené za hlavné mesto regiónu zahŕňajúceho Genevois, Faucigny a Beaufortain. S nástupom kalvinizmu sa stalo centrom reformácie a sídlom ženevského biskupa. Počas Veľkej francúzskej revolúcie bolo savojské vojvodstvo dobyté Francúzskom a Annecy bolo pripojené do departmentu Mont Blanc, ktorého hlavným mestom boli Chambéry. Po znovunastolení Bourbónovcov na francúzsky trón v roku 1815 bolo mesto vrátené savojskému vojvodstvu. Po anexii Savojska Francúzskom v roku 1860 sa Annecy stalo hlavným mestom nového departementu Haute-Savoie.

Palác d´Isle

Pamiatky
--------

* chateau d´Annecy, historické sídlo grófov zo Ženevy
* palác d´Isle z 12. storočia
* katedrála Saint Pierre zo 16. storočia
* kostol Saint Maurice v štýle plamienkovej gotiky
* bazilika Saint-Joseph-des-Fins od Doma Bellota

Kultúra
-------

V meste sa od roku 1960 uskutočňuje *Medzinárodný festival animovaného filmu* (francúzsky: *Festival International du Film d'Animation d'Annecy*, anglicky: *The Annecy International Animated Film Festival*). Pôvodne bienále je od roku 1998 každoročne. Je to jeden zo štyroch festivalov, ktoré podporuje *Medzinárodná asociácia animovaného filmu*.

* oficiálne stránky festivalu

Obyvateľstvo
------------

Počet obyvateľov obce je 51 012 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

Osobnosti mesta
---------------

* Jean-Jacques Rousseau (\* 1712 – † 1778), pedagóg, spisovateľ a osvietenský filozof
* Louis Lachenal (\* 1921 – † 1955), horolezec
* André Dussollier (\* 1946), herec
* Christophe Lemaitre (\* 1990), atlét-šprintér

Partnerské mestá
----------------

* Nemecko  Bayreuth, Nemecko
* Spojené kráľovstvo  Cheltenham, Spojené kráľovstvo
* Slovensko  Liptovský Mikuláš, Slovensko
* Nemecko  Rudolstadt, Nemecko
* Kanada  Sainte-Thérèse, Kanada
* Taliansko  Vicenza, Taliansko

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Haute-Savoie

Iné projekty
------------

Commons
* Spolupracuj na Commons Commons ponúka multimediálne súbory na tému **Annecy**

Externé odkazy
--------------

Oficiálna stránka

Zdroj
-----

*Tento článok je čiastočný alebo úplný preklad článku Annecy na českej Wikipédii.*


|  |  |
| --- | --- |
| Portal | Francúzsky portál |